title: Odluka Vijeća (EU) 2020/1791 od 16. studenoga 2020. kojom se Francuskoj odobrava primjena snižene stope određenih neizravnih poreza na „tradicionalni” rum proizveden u Guadeloupeu, Francuskoj Gijani, Martiniqueu i Réunionu

text:
                  1.12.2020

                  HR

                  Službeni list Europske unije

                  L 402/7

         ODLUKA VIJEĆA (EU) 2020/1791
         od 16. studenoga 2020.
         kojom se Francuskoj odobrava primjena snižene stope određenih neizravnih poreza na „tradicionalni” rum proizveden u Guadeloupeu, Francuskoj Gijani, Martiniqueu i Réunionu
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 349.,
         uzimajući u obzir prijedlog Europske komisije,
         nakon prosljeđivanja nacrta zakonodavnog akta nacionalnim parlamentima,
         uzimajući u obzir mišljenje Europskog parlamenta (1),
         u skladu s posebnim zakonodavnim postupkom,
         budući da:

                     (1)

                     Odlukom Vijeća br. 189/2014/EU (2) Francuskoj se odobrava da na „tradicionalni” rum proizveden u Guadeloupeu, Francuskoj Gijani, Martiniqueu i Réunionu koji se prodaje u kontinentalnoj Francuskoj primjenjuje sniženu stopu trošarine koja može biti niža od najniže stope trošarine utvrđene Direktivom Vijeća 92/84/EEZ (3), ali najviše 50 % niža od standardne nacionalne trošarine na alkohol. Sniženje trošarine ograničeno je na godišnju kvotu od 144 000 hektolitara čistog alkohola. To odobrenje istječe 31. prosinca 2020.

                     (2)

                     Francuska su tijela 18. listopada 2019. zatražila od Komisije da podnese prijedlog odluke Vijeća o produljenju roka odobrenja navedenog u Odluci br. 189/2014/EU, uz povećanje kvote, na dodatno sedmogodišnje razdoblje, od 1. siječnja 2021. do 31. prosinca 2027..

                     (3)

                     Imajući u vidu mali opseg lokalnog tržišta, destilerije u četirima najudaljenijim regijama obuhvaćenima tim odobrenjem mogu razvijati svoje aktivnosti samo ako imaju dostatan pristup tržištu kontinentalne Francuske koje je glavno prodajno mjesto za njihov rum (65 % ruma). Otežano tržišno natjecanje za „tradicionalni” rum na tržištu Unije može se pripisati dvama parametrima: višim troškovima proizvodnje i višim porezima po boci s obzirom na to da se „tradicionalni” rum obično prodaje s većim razinama jakosti alkohola i u većim bocama.

                     (4)

                     Troškovi proizvodnje u vrijednosnom lancu ruma od šećerne trske u tim četirima najudaljenijim regijama viši su nego u drugim regijama u svijetu. Naime, udaljenost, nepovoljna topografija i klima tih četiriju najudaljenijih regija znatno utječu na cijenu sastojaka i proizvodnje. Uz to, cijena rada viša je u odnosu na susjedne zemlje jer se u Guadeloupeu, Francuskoj Gijani, Martiniqueu i Réunionu primjenjuje francusko socijalno zakonodavstvo. Te najudaljenije regije podliježu i normama Unije o okolišu i sigurnosti koje podrazumijevaju znatna ulaganja i troškove koji nisu izravno povezani s produktivnošću, čak i ako se dio tih ulaganja sufinancira iz strukturnih fondova Unije. Nadalje, destilerije u tim četirima najudaljenijim regijama manje su od destilerija međunarodnih grupacija. Zbog toga dolazi do viših troškova proizvodnje po jedinici izlaznog proizvoda.

                     (5)

                     „Tradicionalni” rum koji se prodaje u kontinentalnoj Francuskoj obično se na tržištu nudi u većim bocama (36 % ruma prodaje se u bocama od 1 litre) i s većim razinama alkohola (u rasponu od 40° do 59°) u odnosu na konkurentske proizvode na osnovi ruma koji se obično prodaju u bocama od 0,7 litara pri 37,5°. Zbog većeg sadržaja alkohola više su trošarine, viša je „cotisation sur les boissons alcooliques” (poznata kao „vignette sécurité sociale”) (VSS), a osim toga viši je i porez na dodanu vrijednost (PDV) po litri prodanog ruma. Zbog toga snižena stopa trošarine, koja je najviše 50 % niža od standardne nacionalne trošarine na alkohol, ostaje razmjerna kumulativnim dodatnim troškovima koji proizlaze iz viših troškova proizvodnje i više trošarine, VSS-a i PDV-a.

                     (6)

                     Stoga bi trebalo uzeti u obzir i dodatne troškove koji proizlaze iz desetljeća duge tržišne prakse prodaje „tradicionalnog” ruma s višim razinama alkohola, što uzrokuje više poreze.

                     (7)

                     Fiskalna olakšica kojom se obuhvaćaju i usklađene trošarine i VSS koju treba odobriti treba ostati razmjerna tako da se ne narušava cjelovitost i dosljednost pravnog poretka Unije, uključujući zaštitu nenarušenog tržišnog natjecanja na unutarnjem tržištu i politika državne potpore.

                     (8)

                     Fiskalna olakšica do sada nije utjecala na unutarnje tržište jer se posljednjih godina tržišni udio „tradicionalnog” ruma smanjio za 11 % zbog povećane potrošnje alkoholnih pića na osnovi ruma.

                     (9)

                     Kako bi se izbjeglo ozbiljno ograničavanje gospodarskog razvoja francuskih najudaljenijih regija i kako bi se osigurao kontinuitet industrije ruma od šećerne trske i radnih mjesta koja ta industrija pruža u francuskim najudaljenijim regijama, potrebno je obnoviti i povećati godišnju kvotu odobrenja navedenu u Odluci br. 189/2014/EU.

                     (10)

                     Kako bi se osiguralo da ova Odluka ne narušava unutarnje tržište, najveću količinu ruma iz francuskih prekomorskih departmana na koju se može primijeniti ova mjera treba utvrditi na 153 000 hektolitara čistog alkohola godišnje.

                     (11)

                     Budući da je fiskalna olakšica ograničena na iznos koji je potreban za nadoknadu dodatnih troškova i budući da su količine u pitanju i dalje umjerene te da je fiskalna olakšica ograničena na potrošnju u kontinentalnoj Francuskoj, mjerom se ne narušava cjelovitost i dosljednost pravnog poretka Unije.

                     (12)

                     Kako bi Komisiji omogućila da procijeni ispunjavaju li se i dalje uvjeti kojima se opravdava odobrenje, Francuska bi do 30. rujna 2025. trebala Komisiji dostaviti izvješće o praćenju.

                     (13)

                     Ovom se Odlukom ne dovodi u pitanje moguća primjena članaka 107. i 108. Ugovora o funkcioniranju Europske unije (UFEU),

               DONIJELO JE OVU ODLUKU:

            Članak 1.
            Odstupajući od članka 110. UFEU-a, Francuskoj se odobrava da u kontinentalnoj Francuskoj na „tradicionalni” rum proizveden u Guadeloupeu, Francuskoj Gijani, Martiniqueu i Réunionu produlji primjenu stope trošarine nižu od pune stope na alkohol utvrđene u skladu s člankom 3. Direktive 92/84/EEZ i stope nameta nazvanog „cotisation sur les boissons alcooliques” (VSS) niže od pune stope primjenjive u skladu s nacionalnim zakonodavstvom.

            Članak 2.
            Odstupanje navedeno u članku 1. ove Odluke primjenjuje se na rum kako je definiran u odjeljku 1. točki (f) Priloga II. Uredbi (EZ) br. 110/2008 Europskog parlamenta i Vijeća (4) od 24. svibnja 2021. i na rum kako je definiran u odjeljku 1. točki (g) podtočki i. Priloga I. Uredbi (EU) 2019/787 Europskog parlamenta i Vijeća (5) od 25. svibnja 2021. koji je proizveden u Guadeloupeu, Francuskoj Gijani, Martiniqueu i Réunionu od šećerne trske ubrane na mjestu proizvodnje, sa sadržajem hlapljivih tvari osim etilnog i metilnog alkohola od najmanje 225 grama po hektolitru čistog alkohola i alkoholne jakosti od najmanje 40 % volumnog udjela.

            Članak 3.

               1.   Snižene stope trošarine i VSS-a navedene u članku 1. koje su primjenjive na rum naveden u članku 2. ograničavaju se na godišnju kvotu od 153 000 hektolitara čistog alkohola.

               2.   Snižene stope trošarine i VSS-a navedene u članku 1. mogu pojedinačno biti niže od najniže stope trošarine na alkohol utvrđene Direktivom 92/84/EEZ, ali mogu biti najviše 50 % niže od pune stope na alkohol utvrđene u skladu s člankom 3. Direktive 92/84/EEZ ili pune stope na alkohol za VSS.

               3.   Kumulativna fiskalna olakšica odobrena u skladu sa stavkom 2. ovog članka ne smije biti viša od 50 % pune stope na alkohol utvrđene u skladu s člankom 3. Direktive 92/84/EEZ.

            Članak 4.
            Najkasnije do 30. rujna 2025. Francuska podnosi Komisiji izvješće o praćenju kako bi joj omogućila da procijeni ispunjavaju li se i dalje uvjeti kojima se opravdava odobrenje navedeno u članku 1. Izvješće o praćenju sadržava podatke navedene u Prilogu.

            Članak 5.
            Ova se Odluka primjenjuje od 1. siječnja 2021. do 31. prosinca 2027.

            Članak 6.
            Ova je Odluka upućena Francuskoj Republici.

            Sastavljeno u Bruxellesu 16. studenoga 2020.

                  Za Vijeće

                  Predsjednik

               M. ROTH

            (1)  Mišljenje od 6. listopada 2020. (nije još objavljeno u Službenom listu).

            (2)  Odluka Vijeća br. 189/2014/EU od 20. veljače 2014. kojom se Francuskoj odobrava primjena snižene stope određenih neizravnih poreza na „tradicionalni” rum proizveden u Guadeloupeu, Francuskoj Gijani, Martiniqueu i Réunionu te o stavljanju izvan snage Odluke 2007/659/EZ (SL L 59, 28.2.2014., str. 1.).

            (3)  Direktiva Vijeća 92/84/EEZ od 19. listopada 1992. o usklađivanju stopa trošarina na alkohol i alkoholna pića (SL L 316, 31.10.1992., str. 29.).

            (4)  Uredba (EZ) br. 110/2008 Europskog parlamenta i Vijeća od 15. siječnja 2008. o definiranju, opisivanju, prezentiranju, označivanju i zaštiti oznaka zemljopisnog podrijetla jakih alkoholnih pića i stavljanju izvan snage Uredbe Vijeća (EEZ) br. 1576/89 (SL L 39, 13.2.2008., str. 16.).

            (5)  Uredba (EU) 2019/787 Europskog parlamenta i Vijeća od 17. travnja 2019. o definiranju, opisivanju, prezentiranju i označivanju jakih alkoholnih pića, upotrebi naziva jakih alkoholnih pića u prezentiranju i označivanju drugih prehrambenih proizvoda, zaštiti oznaka zemljopisnog podrijetla za jaka alkoholna pića, upotrebi etilnog alkohola i destilata poljoprivrednog podrijetla u alkoholnim pićima te stavljanju izvan snage Uredbe (EZ) br. 110/2008 (SL L 130, 17.5.2019., str. 1.).

            PRILOG
            PODACI KOJE JE POTREBNO NAVESTI U IZVJEŠĆU O PRAĆENJU IZ ČLANKA 4.

               1.
               Procijenjeni dodatni troškovi. Navode se podaci za svaku vrstu ruma („agricole rum” i „sucrerie rum”) na koju se primjenjuje snižena stopa relevantnih neizravnih poreza. Francuska tijela u tablici 1. navode barem sljedeće podatke ako su takvi podaci dostupni. Podaci navedeni u tablici 1. dostatni su za procjenu dodatnih troškova s kojima se suočavaju proizvođači u francuskim najudaljenijim regijama.

                  Tablica 1.

                           Guadeloupe (EUR)

                           Francuska Gijana (EUR)

                           Martinique (EUR)

                           Réunion (EUR)

                           Napomene
                                 (3)

                           Cijena šećerne trske (po 100 kg)

                           Cijena melase (po 100 kg)

                           Trošak prijevoza (po kilogramu)

                           Radna snaga (po hl čistog alkohola
                                 (1)
                              )

                           Drugi ulazni faktori (po hl čistog alkohola
                                 (1)
                              )

                           Troškovi amortizacije

                           Troškovi usklađivanja

                           Ostali troškovi
                                 (2)

                           Napomene uz tablicu 1.:

                                          (1)

                                       Hektolitar čistog alkohola.

                                          (2)

                                       Navesti podatke o troškovima povezanima s vodom, električnom energijom i otpadom te ostale relevantne troškove.

                                          (3)

                                       Navesti podatke o svim specifikacijama i pojašnjenjima na kojima se temelje metode izračuna.

               2.
               Druge subvencije. Francuska tijela popunjavaju tablicu 2. u kojoj navode sve ostale mjere pomoći i potpore dodatnim operativnim troškovima gospodarskih subjekata povezanima sa statusom najudaljenije regije.

                  Tablica 2.

                           Mjera pomoći/potpore
                                 (1)

                           Razdoblje
                                 (2)

                           Ciljni sektor
                                 (3)

                           Iznos proračuna u EUR
                                 (4)

                           Godišnji rashodi u EUR (2019.-2024.)
                                 (5)

                           Udio proračuna koji se može pripisati nadoknadi dodatnih troškova
                                 (6)

                           Procijenjeni broj poduzeća korisnika
                                 (7)

                           Napomene
                                 (8)

                           [popis]

                           Napomene uz tablicu 2.:

                                          (1)

                                       Navesti podatke o identifikaciji i vrsti mjere (program, broj državne potpore itd.).

                                          (2)

                                       Navesti podatke o godinama obuhvaćenima mjerom.

                                          (3)

                                       Navesti podatke samo o mjerama usmjerenima na sektor.

                                          (4)

                                       Navesti podatke o ukupnom proračunu mjere i izvorima financiranja.

                                          (5)

                                       Navesti podatke o stvarnim izdacima za svaku godinu u razdoblju praćenja (2019.–2024.), ako su dostupne.

                                          (6)

                                       Navesti približnu procjenu u postotku ukupnog proračuna.

                                          (7)

                                       Navesti približnu procjenu, ako je izvedivo.

                                          (8)

                                       Navesti sve primjedbe i pojašnjenja.

               3.
               Učinak na javni proračun. Francuska tijela popunjavaju tablicu 3. navodeći procijenjeni ukupan iznos (u EUR) poreza koji nije prikupljen zbog primijenjenih razlika u oporezivanju.
               Tablica 3.

                           2019.

                           2020.

                           2021.

                           2022.

                           2023.

                           2024.

                           Otpisani porezni prihodi

               4.
               Učinak na ukupne gospodarske rezultate. Francuska tijela popunjavaju tablicu 4. navodeći sve podatke kojima se dokazuje učinak snižene stope relevantnih neizravnih poreza na socioekonomski razvoj najudaljenijih francuskih regija. Pokazatelji koje treba navesti u tablici 4. odnose se na rezultate sektora ruma u odnosu na opće rezultate u regionalnom gospodarstvu. Ako neki od pokazatelja nisu dostupni, navode se drugi izvještajni podaci o ukupnim socioekonomskim rezultatima najudaljenijih francuskih regija.
               Tablica 4.

                           Godina
                                 (1)

                           2019.

                           2020.

                           2021.

                           2022.

                           2023.

                           2024.

                           Napomene
                                 (2)

                           Regionalna bruto dodana vrijednost

                           U sektoru ruma

                           U sektoru ruma od šećerne trske

                           Zaposlenost u lokalnim destilerijama

                           Zaposlenost u sektoru ruma od šećerne trske

                           Stopa nezaposlenosti

                           Broj aktivnih poduzeća

                           Broj proizvođača ruma (uključujući MSP-ove)

                           Obrađena površina šećerne trske (ha)

                           Indeks cjenovne razine – kontinentalna Francuska

                           Indeks cjenovne razine – regije

                           Broj turista – regije

                           Broj turista – destilerije

                           Napomene uz tablicu 4.:

                                          (1)

                                       Podaci bi mogli biti nedostupni za sve navedene godine.

                                          (2)

                                       Prema potrebi navesti primjedbe i pojašnjenja.

               5.
               Specifikacije režima. Francuska tijela popunjavaju tablicu 5. za svaku vrstu ruma („agricole rum” i „sucrerie rum”) i prema regiji (Guadeloupe, Francuska Gijana, Martinique i Réunion). Ako neki pokazatelji nisu dostupni, navode se drugi izvještajni podaci o specifikacijama režima.
               Tablica 5.

                           Količina (u hl čistog alkohola
                                 (1)
                              )

                           2019.

                           2020.

                           2021.

                           2022.

                           2023.

                           2024.

                           Proizvodnja ruma

                           Proizvodnja tradicionalnog ruma

                           Lokalna prodaja ruma

                           Rum otpremljen u kontinentalnu Francusku

                           Tradicionalni rum otpremljen u kontinentalnu Francusku

                           Tradicionalni rum otpremljen u okviru odstupanja

                           Rum otpremljen u druge države članice

                           Rum izvezen u treće zemlje

                           Rum kao postotak ukupnog dodatnog izvoza najudaljenijih regija (%)

                           Udio francuskog tradicionalnog ruma na tržištu ruma u kontinentalnoj Francuskoj (%)

                           Stopa rasta tržišta ruma u kontinentalnoj Francuskoj (%)

                           Stopa rasta tržišta jakih alkoholnih pića u kontinentalnoj Francuskoj (%)

                           Napomena uz tablicu 5.:

                                          (1)

                                       Hektolitar čistog alkohola.

               6.
               Nepravilnosti. Francuska tijela navode podatke o svakoj istrazi administrativnih nepravilnosti, utaji relevantnih neizravnih poreza i krijumčarenju alkoholnih proizvoda relevantnih u okviru primjene odobrenja. Navesti detaljne podatke, uključujući barem podatke o prirodi, vrijednosti i razdoblju predmeta.

               7.
               Pritužbe. Francuska tijela navode podatke o tome jesu li lokalna, regionalna ili nacionalna tijela zaprimila pritužbe u vezi sa zahtjevom za odobrenje, neovisno o tome jesu li ih uputili korisnici ili druge osobe.


title: Odluka Vijeća (EU) 2020/1792 od 16. studenoga 2020. o porezu AIEM primjenjivom na Kanarskim otocima

text:
                  1.12.2020

                  HR

                  Službeni list Europske unije

                  L 402/13

         ODLUKA VIJEĆA (EU) 2020/1792
         od 16. studenoga 2020.
         o porezu AIEM primjenjivom na Kanarskim otocima
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 349.,
         uzimajući u obzir prijedlog Europske komisije,
         nakon prosljeđivanja nacrta zakonodavnog akta nacionalnim parlamentima,
         uzimajući u obzir mišljenje Europskog parlamenta (1),
         u skladu s posebnim zakonodavnim postupkom,
         budući da:

                     (1)

                     U skladu s člankom 349. Ugovora o funkcioniranju Europske unije (UFEU), Vijeće, vodeći računa o strukturno uvjetovanim društvenim i gospodarskim ograničenjima najudaljenijih regija, uključujući njihovu udaljenost, izoliranost, malu površinu, nepovoljnu topografiju i gospodarsku ovisnost o malom broju proizvoda, usvaja posebne mjere koje su posebice namijenjene utvrđivanju uvjeta primjene Ugovorâ u tim regijama, uključujući zajedničke politike.

                     (2)

                     Stoga bi trebalo donijeti posebne mjere kako bi se utvrdili uvjeti primjene TFEU-a u tim regijama. Takvim mjerama potrebno je voditi računa o posebnim svojstvima i ograničenja tih regija, ne ugrožavajući cjelovitost i dosljednost pravnog poretka Unije, uključujući unutarnje tržište i zajedničke politike.

                     (3)

                     Kanarski otoci znatno su ograničeni svojom gospodarskom ovisnošću o sektoru usluga, a osobito turizmu, mjereno udjelom tog sektora u BDP-u te regije. Taj sektor ima znatno veću ulogu u gospodarstvu Kanarskih otoka nego industrijski sektor.

                     (4)

                     Kombinacija izoliranosti i otočnog položaja koji su svojstveni otočju sprečavaju slobodno kretanje ljudi, roba i usluga te su drugo najveće ograničenje s kojim se suočavaju Kanarski otoci. Zemljopisni položaj otokâ povećava njihovu ovisnost o zračnom i pomorskom prijevozu. Prijevoz do i od tih udaljenih i izoliranih otoka te na njima dodatno povećava troškove proizvodnje za lokalne industrije. Troškovi proizvodnje veći su jer su te vrste prijevoza manje učinkovite, a skuplje od cestovnog ili željezničkog prijevoza.

                     (5)

                     Kao dodatna posljedica te izoliranosti, viši troškovi proizvodnje proizlaze iz ovisnosti tih otokâ o uvozu sirovina i energije, obveze stvaranja zaliha i teškoća koje utječu na nabavu opreme za proizvodnju.

                     (6)

                     Malo lokalno tržište i niska razina izvozne djelatnosti, zemljopisna rascjepkanost otočja i obveza održavanja raznolikih malih proizvodnih linija kako bi se ispunili zahtjevi malog tržišta, ograničavaju mogućnosti za ostvarenje ekonomije razmjera.

                     (7)

                     Na Kanarskim otocima u mnogim je slučajevima teže ili skuplje koristiti se specijaliziranim uslugama i uslugama održavanja te provoditi obuku za rukovoditelje i tehničare, povjeriti podugovorom drugim osobama obavljanje određenih dijelova posla ili promicati širenje poslovanja izvan regionalnog tržišta. Do stvaranja prevelikih zaliha dolazi i zbog malog broja načina distribucije.

                     (8)

                     Kad je riječ o zaštiti okoliša, odlaganje industrijskog otpada i obrada otrovnog otpada uzrokuju veće troškove zaštite okoliša. Ti su troškovi veći jer ne postoje postrojenja za recikliranje, osim za određene proizvode, pa se otpad mora prevoziti radi zbrinjavanja izvan Kanarskih otoka.

                     (9)

                     Porez poznat pod nazivom „Arbitrio sobre Importaciones y Entregas de Mercancías en las Islas Canarias” („porez AIEM”) služi cilju samostalnog razvoja sektora industrijske proizvodnje Kanarskih otoka i diversifikacije gospodarstva Kanarskih otoka.

                     (10)

                     Odlukom Vijeća 2002/546/EZ (2)., donesenom na temelju članka 299. Ugovora o EZ-u, Španjolskoj je prvotno odobrena primjena izuzeća od poreza AIEM ili njegova smanjenja za određene proizvode koji se proizvode lokalno na Kanarskim otocima do 31. prosinca 2011. Prilog toj odluci sadržavao je popis proizvoda na koje se mogu primjenjivati izuzeća od poreza i smanjenja poreza. Razlika između oporezivanja proizvoda proizvedenih lokalno i oporezivanja ostalih proizvoda ne smije prelaziti 5, 15 ili 25 postotnih bodova, ovisno o proizvodu.

                     (11)

                     Odlukom Vijeća br. 895/2011/EU (3) izmijenjena je Odluka 2002/546/EZ, čime je razdoblje njezine primjene produljeno do 31. prosinca 2013.

                     (12)

                     Odlukom Vijeća br. 1413/2013/EU (4) dalje je izmijenjena Odluka 2002/546/EZ, čime je razdoblje njezine primjene produljeno do 30. lipnja 2014.

                     (13)

                     Odlukom Vijeća br. 377/2014/EU (5) Španjolskoj je odobrena primjena izuzeća od poreza AIEM ili njegova smanjenja za određene proizvode koji se proizvode lokalno na Kanarskim otocima do 31. prosinca 2020. Prilog toj odluci sadržava popis proizvoda na koje se mogu primjenjivati izuzeća od poreza ili smanjenja poreza.

                     (14)

                     Pažljivim ispitivanjem stanja potvrđuje se da je potrebno odobriti zahtjev Španjolske za obnavljanjem odobrenja.

                     (15)

                     Najviša diferencirana stopa koja se smije primjenjivati na predmetne industrijske proizvode ne bi smjela biti veća od 15 %. U skladu s načelom supsidijarnosti, španjolska tijela trebala bi moći odlučiti o odgovarajućem postotku za svaki pojedini proizvod. Odobreno diferencirano oporezivanje ne bi smjelo prekoračiti dokazane dodatne troškove. Međutim, ta fiskalna pogodnost trebala bi se primjenjivati podložno ograničenju na iznos od 150 milijuna EUR godišnje, osim u valjano opravdanim slučajevima.

                     (16)

                     U skladu s načelom supsidijarnosti i radi osiguranja fleksibilnosti, španjolskim tijelima trebalo bi biti dopušteno izmijeniti popis proizvoda i odobrenu razliku u njihovu oporezivanju kako bi se odrazila stvarna razina dodatnih troškova nastalih u proizvodnji takvih proizvoda na Kanarskim otocima. U tom bi kontekstu španjolskim tijelima trebalo omogućiti da, prema potrebi, primjenjuju niže diferencirane stope i da utvrde minimalni porez na pojedine proizvode, pod uvjetom da su sve izmjene u skladu s ciljevima iz članka 349. UFEU-a. Svaka izmjena popisa proizvoda trebala bi se temeljiti na sljedećim kriterijima prihvatljivosti: da postoji lokalna proizvodnja i da je njezin udio na lokalnom tržištu najmanje 5 %; da postoji znatan uvoz robe (među ostalim iz kontinentalnog dijela Španjolske i drugih država članica) koji bi mogao ugroziti nastavak lokalne proizvodnje i da njegov udio na lokalnom tržištu iznosi najmanje 10 %; te da postoje dodatni troškovi koji povećavaju proizvodnu cijenu lokalno proizvedenih proizvoda u usporedbi s proizvodima proizvedenima drugdje, čime se smanjuje konkurentnost lokalno proizvedenih proizvoda.

                     (17)

                     Španjolskim tijelima trebalo bi omogućiti da odstupe od pragova tržišnog udjela u valjano opravdanim okolnostima, koje uključuju: radno intenzivnu proizvodnju; proizvodnju koja je inače od strateške važnosti za lokalni razvoj; proizvodnju podložnu periodičnim fluktuacijama; proizvodnju smještenu u posebno nepovoljnim područjima; te proizvodnju medicinskih proizvoda i osobne zaštitne opreme koji su potrebni za rješavanje zdravstvenih kriza. Španjolskim bi tijelima trebalo omogućiti da izmijene popis proizvoda i odobrene diferencirane poreze na te proizvode, pod uvjetom da su sve izmjene u skladu s ciljevima iz članka 349. UFEU-a.

                     (18)

                     Cilj promicanja socioekonomskog razvoja Kanarskih otoka na nacionalnoj se razini odražava u svrsi poreza AIEM i načinima raspoređivanja prihoda koji se njime ostvaruje. Uvrštenje prihoda od poreza AIEM u sredstva gospodarskog i poreznog sustava Kanarskih otoka i upotreba tog prihoda za strategiju gospodarskog i socijalnog razvoja, uključujući promicanje lokalnih djelatnosti, zakonske su obveze.

                     (19)

                     Izuzeća od poreza AIEM ili njegova smanjenja trebala bi se primjenjivati u razdoblju od sedam godina. Kako bi Komisiji omogućila da procijeni ispunjavaju li se i dalje uvjeti kojima se opravdava odobrenje, španjolska bi tijela do 30. rujna 2025. trebala Komisiji dostaviti izvješće o praćenju.

                     (20)

                     Ovom se Odlukom ne dovodi u pitanje moguća primjena članaka 107. i 108. UFEU-a,

               DONIJELO JE OVU ODLUKU:

            Članak 1.

               1.   Odstupajući od članaka 28., 30. i 110. UFEU-a, španjolskim tijelima odobrava se da za proizvode obuhvaćene kategorijama navedenima u Prilogu I. koji suproizvedeni lokalno na Kanarskim otocima utvrde potpuna izuzeća od poreza poznatog pod nazivom „Arbitrio sobre Importaciones y Entregas de Mercancías en las Islas Canarias” („porez AIEM”) ili njegova djelomična smanjenja do 31. prosinca 2027. Ta izuzeća ili smanjenja moraju biti dio strategije za gospodarski i socijalni razvoj Kanarskih otoka i pridonositi promicanju lokalnih djelatnosti.

               2.   Primjena potpunih izuzeća ili djelomičnih smanjenja navedenih u stavku 1. ne smije dovesti do razlika većih od 15 % za proizvode obuhvaćene kategorijama navedenima u Prilogu I.
               Španjolska tijela dužna su osigurati da izuzeća ili smanjenja koja se primjenjuju na te proizvode ne premašuju postotak koji je nužno potreban za održavanje, promicanje i razvoj lokalnih djelatnosti. Odobreno diferencirano oporezivanje ne smije prekoračiti dokazane dodatne troškove.

               3.   Fiskalna pogodnost primjenjuje se podložno ograničenju na iznos od 150 milijuna EUR godišnje, osim u valjano opravdanim slučajevima.

            Članak 2.

               1.   Španjolska tijela odabiru proizvode navedene u članku 1. stavku 1. uzimajući u obzir sljedeće kriterije:

                           (a)

                           postoji lokalna proizvodnja i njezin udio na lokalnom tržištu iznosi najmanje 5 %;

                           (b)

                           postoji znatan uvoz robe (među ostalim iz kontinentalnog dijela Španjolske i drugih država članica) koji bi mogao ugroziti nastavak lokalne proizvodnje i njegov udio na lokalnom tržištu iznosi najmanje 10 %;

                           (c)

                           postoje dodatni troškovi koji povećavaju troškove lokalne proizvodnje u usporedbi s proizvodima proizvedenima drugdje, čime se smanjuje konkurentnost lokalno proizvedenih proizvoda.

               2.   Španjolska tijela mogu odstupiti od pragova tržišnog udjela iz točaka (a) i (b) stavka 1. u valjano opravdanim okolnostima, koje uključuju:

                           (a)

                           radno intenzivnu proizvodnju;

                           (b)

                           proizvodnju koja je inače od strateške važnosti za lokalni razvoj;

                           (c)

                           proizvodnju podložnu periodičnim fluktuacijama;

                           (d)

                           proizvodnju smještenu u posebno nepovoljnim područjima;

                           (e)

                           proizvodnju medicinskih proizvoda i osobne zaštitne opreme koji su potrebni za rješavanje zdravstvenih kriza.

            Članak 3.
            Najkasnije do 1. siječnja 2021. Španjolska tijela dostavljaju Komisiji početni popis proizvoda na koje se primjenjuju izuzeća i smanjenja. Ti proizvodi moraju biti obuhvaćeni kategorijama proizvoda koje su navedene u Prilogu I. Španjolska tijela mogu mijenjati taj popis proizvoda pod uvjetom da je Komisija obaviještena o svim relevantnim informacijama.

            Članak 4.
            Najkasnije do 30. rujna 2025. Španjolska tijela podnose Komisiji izvješće kako bi joj omogućila da procijeni ispunjavaju li se i dalje uvjeti kojima se opravdava odobrenje navedeno u članku 1. Izvješće o praćenju sadržava informacije navedene u Prilogu II.

            Članak 5.
            Ova se Odluka primjenjuje od 1. siječnja 2021.

            Članak 6.
            Ova je Odluka upućena Kraljevini Španjolskoj.

            Sastavljeno u Bruxellesu 16. studenoga 2020.

                  Za Vijeće

                  Predsjednik

               M. ROTH

            (1)  Mišljenje od 6. listopada 2020. (još nije objavljeno u Službenom listu).

            (2)  Odluka Vijeća 2002/546/EZ od 20. lipnja 2002. o porezu AIEM koji se primjenjuje na Kanarskim otocima (SL L 179, 9.7.2002., str. 22.).

            (3)  Odluka Vijeća br. 895/2011/EU od 19. prosinca 2011. o izmjeni Odluke 2002/546/EZ u pogledu razdoblja primjene (SL L 345, 29.12.2011., str. 17.).

            (4)  Odluka Vijeća br. 1413/2013/EU od 17. prosinca 2013. o izmjeni Odluke 2002/546/EZ u pogledu razdoblja njezine primjene (SL L 353, 28.12.2013., str. 13.).

            (5)  Odluka Vijeća br. 377/2014/EU od 12. lipnja 2014. o porezu AIEM koji se primjenjuje na Kanarskim otocima (SL L 182, 21.6.2014., str. 4.).

            PRILOG I.

               POPIS PROIZVODA NAVEDENIH U ČLANKU 1. STAVKU 1. U SKLADU S KATEGORIJAMA PROIZVODA POD TARIFNIM BROJEVIMA HARMONIZIRANOG SUSTAVA

            Poljoprivreda, stočarstvo, šumarstvo i ribarstvo

                        0203

                        0204

                        0207

                        0407

                        0603

                        0701

                        0703

                        0706

                        0708

                        0810

                  Rudarstvo i vađenje kamena

                        2516

                        6801

                        6802

                        6810

                  Građevinski materijali

                        2523

                        3816

                        3824

                        6809

                        7006

                        7007

                        7008

                        7009

                        7010

                  Kemikalije

                        2804

                        2807

                        2811

                        2828

                        2853

                        3102

                        3105

                        3208

                        3209

                        3212

                        3213

                        3214

                        3304

                        3401

                        3402

                        3406

                        3814

                        3917

                        3920

                        3923

                        3925

                        4012

                  Proizvodi kovinoprerađivačke industrije

                        7308

                        7309

                        7604

                        7608

                        7610

                        8415

                        8424

                        8907

                        9403

                        9404

                        9406

                  Proizvodi industrije hrane i pića

                        0210

                        0305

                        0403

                        0406

                        0901

                        1101

                        1102

                        1601

                        1602

                        1702

                        1704

                        1806

                        1901

                        1902

                        1904

                        1905

                        2002

                        2005

                        2006

                        2007

                        2008

                        2009

                        2103

                        2105

                        2106

                        2201

                        2202

                        2203

                        2204

                        2208

                        2309

                  Duhan
            2402
            Tekstili, koža i obuća

                        6109

                        6112

                  Papir

                        4808

                        4811

                        4818

                        4819

                        4821

                        4823

                  Proizvodi grafičke industrije

                        4909

                        4910

                        4911

            PRILOG II.

               INFORMACIJE KOJE JE POTREBNO UKLJUČITI U IZVJEŠĆE O PRAĆENJU IZ ČLANKA 4.

               1.
               Procijenjeni dodatni troškovi. Španjolska tijela šalju sažetak izvješća koji sadrži podatke koji su dostatni za ocjenu o tome postoje li dodatni troškovi koji povećavaju proizvodne troškove lokalno proizvedenih proizvoda u usporedbi s proizvodima proizvedenima drugdje. U sažetku izvješća navode se barem sljedeće informacije, ako su dostupne: ulazni troškovi, troškovi prevelikih zaliha, troškovi opreme, dodatni troškovi rada i financijski troškovi. Ti se podaci navode s upućivanjem barem na kategorije proizvoda pod tarifnim brojevima Harmoniziranog sustava, prema četveroznamenkastim oznakama iz kombinirane nomenklature.
               To izvješće mora sadržavati sažetak rezultata podrobnih ad hoc studija o dodatnim troškovima koje je Španjolska dužna i dalje periodično provoditi.

               2.

                  Ostale subvencije. Španjolska tijela šalju popis svih ostalih mjera pomoći i potpore koje se odnose na dodatne operativne troškove gospodarskih subjekata povezane sa statusom najudaljenije regije Kanarskih otoka.

               3.
               Učinak na javni proračun. Španjolska tijela popunjavaju tablicu 1. navodeći procijenjeni ukupni iznos (u EUR) naplaćenog ili nenaplaćenog poreza na temelju režima AIEM.

                  Tablica 1.

                           Godina  (*1)

                           2019.

                           2020.

                           2021.

                           2022.

                           2023.

                           2024.

                           Napomene  (*2)

                           Izgubljeni porezni prihodi  (1)

                           Porezni prihodi – uvoz  (2)

                           Porezni prihodi – lokalna proizvodnja  (3)

                           Napomene uz tablicu 1.:

               4.
               Učinak na ukupne gospodarske rezultate. Španjolska tijela popunjavaju tablicu 2. navodeći sve podatke koji pokazuju učinak smanjenih poreza na socioekonomski razvoj regije. Pokazatelji koji se zahtijevaju u tablici 2. odnose se na rezultate podupiranih sektora u usporedbi s općim rezultatima regionalnog gospodarstva. Ako neki od pokazatelja nisu dostupni, u izvješće se uvrštavaju alternativni podaci o ukupnim socioekonomskim rezultatima regije.

                  Tablica 2.

                           Godina  (*3)

                           2019.

                           2020.

                           2021.

                           2022.

                           2023.

                           2024.

                           Napomene  (*4)

                           Regionalna bruto dodana vrijednost

                                       —

                                       u podupiranim sektorima  (4)

                           Ukupno regionalno zapošljavanje

                                       —

                                       u podupiranim sektorima  (4)

                           Broj aktivnih poduzeća

                                       —

                                       u podupiranim sektorima  (4)

                           Indeks razine cijena – kontinentalni dio

                           Indeks razine cijena – regija

                           Napomene uz tablicu 2.:

               5.
               Specifikacije režima. Španjolska tijela popunjavaju tablice 3. i 4. za svaki proizvod (KN4, KN6, KN8 ili TARIC10, ovisno o tome što se primjenjuje) i po godini (od 2019. do 2024.). Popis uključuje samo proizvode kojima se pogoduje diferenciranim poreznim stopama.

                  Tablica 3.

                  Utvrđivanje proizvodâ i primijenjenih stopa.

                           Podupirani proizvodi – oznaka KN (4, 6, 8 ili 10 znamenki)

                           Godina

                           Odobrena kategorija KN4  (5)

                           Specifikacije oznaka  (6)

                           Vanjska porezna stopa  (7)

                           Unutarnja porezna stopa  (8)

                           Primijenjena razlika u poreznim stopama  (9)

                           Napomene  ((**))

                           2019.

                           2020.

                           2021.

                           2022.

                           2023.

                           2024.

                           Napomene uz tablicu 3.:

                  Tablica 4.

                  Tržišni udio podupiranih proizvoda.

                           Podupirani proizvodi – oznaka KN (4, 6, 8 ili 10 znamenki)  (*5)

                           Godina

                           Količina  (10)

                           Vrijednost (u EUR)  (11)

                           Napomene  (*7)

                           lokalna proizvodnja

                           jedinica

                           uvoz

                           tržišni udio  (*6)

                           lokalna proizvodnja

                           uvoz

                           tržišni udio  (*6)

                           2019.

                           2020.

                           2021.

                           2022.

                           2023.

                           2024.

                           Napomene uz tablicu 4.:

               6.
               Nepravilnosti. Španjolska tijela dostavljaju informacije o svim istragama administrativnih nepravilnosti u kontekstu primjene odobrenja, a posebno u vezi s utajom poreza ili krijumčarenjem. Dužna su navesti podrobne informacije, uključujući barem informacije o prirodi predmeta, vrijednosti i razdoblju.

               7.
               Pritužbe. Španjolska tijela dostavljaju informacije o tome jesu li lokalna, regionalna ili nacionalna tijela primila bilo kakve pritužbe u vezi s primjenom odobrenja, neovisno o tome jesu li ih uputili korisnici ili nekorisnici.

               (1)  „Izgubljeni porezni prihodi”: ukupni iznos (u EUR) nenaplaćenog poreza zbog razlika u porezima primijenjenih na lokalnu proizvodnju (izuzeća od poreza/smanjenja poreza). Na razini proizvoda izračunava se tako da se vrijednost proizvodnje prodane na lokalnom tržištu (tj. oduzimajući vrijednost izvoza) pomnoži s primijenjenom razlikom u porezu. Potom se pokazatelj izračunava zbrajanjem procjena na razini proizvoda.

               (2)  „Porezni prihodi – uvoz”: ukupni iznos (u EUR) poreza naplaćenog na uvoz oporezivih proizvoda.

               (3)  „Porezni prihodi – lokalna proizvodnja”: ukupni iznos (u EUR) poreza naplaćenog na oporezive lokalne proizvode.

               (*1)  Informacije možda neće biti dostupne za sve navedene godine.

               (*2)  Navesti primjedbe i pojašnjenja ako se smatra da su relevantni.

               (4)  „Podupirani sektori”: određeni su kao gospodarski sektori (prema definiciji iz klasifikacije NACE ili sličnoj definiciji) u kojima se proizvodnji (prema obujmu proizvodnje) općenito pogoduje izuzećima od poreza/smanjenjima poreza.

               (*3)  Informacije možda neće biti dostupne za sve navedene godine.

               (*4)  Navesti primjedbe i pojašnjenja ako se smatra da su relevantni.

               (5)  „Odobrena kategorija KN4”: kategorija KN4 odobrena u ovoj Odluci.

               (6)  „Specifikacije oznaka”: u slučaju da je različito postupanje prošireno na različite deseteroznamenkaste oznake ili na temelju drugih ad hoc specifikacija iz definicija KN/TARIC.

               (7)  „Vanjska porezna stopa”: porezna stopa koja se primjenjuje na uvoz.

               (8)  „Unutarnja porezna stopa”: porezna stopa koja se primjenjuje na lokalnu proizvodnju.

               (9)  „Primijenjena razlika u poreznim stopama”: razlika između vanjske i unutarnje stope.

               ((**))  Navesti primjedbe i pojašnjenja ako se smatra da su relevantni.

               (*5)  Prvi stupac trebalo bi ispuniti jednako kao i u prethodnoj tablici kako bi se podaci podudarali.

               (10)  „Obujam”: u stupcu „jedinica” potrebno je navesti mjernu jedinicu (tone, hl, komadi itd.).

               (11)  „Vrijednost”: za uvoz se podudara s oporezivim iznosom.

               (*6)  „Tržišni udio”: tržišni udio izračunava se oduzimanjem izvoza lokalnih proizvoda.

               (*7)  Navesti primjedbe i pojašnjenja ako se smatra da su relevantni.


title: Odluka Vijeća (EU) 2020/1786 od 27. studenoga 2020. o sklapanju Protokola o provedbi Sporazuma o partnerstvu u održivom ribarstvu između Europske unije i Republike Senegala

text:
                  1.12.2020

                  HR

                  Službeni list Europske unije

                  L 403/5

         ODLUKA VIJEĆA (EU) 2020/1786
         od 27. studenoga 2020.
         o sklapanju Protokola o provedbi Sporazuma o partnerstvu u održivom ribarstvu između Europske unije i Republike Senegala
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 6. drugim podstavkom točkom (a) podtočkom v. i člankom 218. stavkom 7.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     U skladu s Odlukom Vijeća (EU) 2019/1925 (2) Protokol o provedbi Sporazuma o partnerstvu u održivom ribarstvu između Europske unije i Republike Senegala (dalje u tekstu „Protokol”) potpisan je 18. studenoga 2019.

                     (2)

                     Cilj je Protokola Uniji i Republici Senegalu (dalje u tekstu „Senegal”) omogućiti bliskiju suradnju s ciljem promicanja politike održivog ribarstva, odgovornog iskorištavanja ribolovnih resursa u senegalskim vodama i podupiranja naporâ Senegala u razvoju njegova sektora ribarstva.

                     (3)

                     Protokol bi trebalo odobriti u ime Unije.

                     (4)

                     Člankom 7. Sporazuma osnovan je Zajednički odbor nadležan za kontrolu primjene Sporazuma. Osim toga, Zajednički odbor može donositi određene izmjene Protokola. Radi lakšeg odobravanja tih izmjena trebalo bi, podložno ispunjenju posebnih materijalnih i postupovnih uvjeta, Komisiju ovlastiti za njihovo odobravanje u ime Unije prema pojednostavnjenom postupku.

                     (5)

                     Stajalište Unije u pogledu predviđenih izmjena Protokola trebalo bi utvrditi Vijeće. Predložene izmjene trebalo bi odobriti osim ako se tome suprotstavi blokirajuća manjina država članica u skladu s člankom 16. stavkom 4. Ugovora o Europskoj uniji,

               DONIJELO JE OVU ODLUKU:

            Članak 1.
            Protokol o provedbi Sporazuma o partnerstvu u održivom ribarstvu između Europske unije i Republike Senegala odobrava se u ime Unije (3).

            Članak 2.
            U skladu s postupkom navedenim u Prilogu ovoj Odluci Komisija je ovlaštena u ime Unije odobriti izmjene Protokola koje treba donijeti Zajednički odbor osnovan člankom 7. Sporazuma.

            Članak 3.
            Predsjednik Vijeća u ime Unije šalje obavijest predviđenu u članku 17. Protokola.

            Članak 4.
            Ova Odluka stupa na snagu na dan donošenja.

            Sastavljeno u Bruxellesu 27. studenoga 2020.

                  Za Vijeće

                  Predsjednik

               M. ROTH

            (1)  Suglasnost od 11. studenoga 2020. (još nije objavljena u Službenom listu).

            (2)  Odluka Vijeća (EU) 2019/1925 od 14. studenoga 2019. o potpisivanju, u ime Unije, i privremenoj primjeni Protokola o provedbi Sporazuma o partnerstvu u održivom ribarstvu između Europske unije i Republike Senegala (SL L 299, 20.11.2019., str. 11.).

            (3)  Tekst Protokola objavljen je u SL L 299 od 20. studenoga 2019. zajedno s odlukom o potpisivanju.

            PRILOG
            POSTUPAK ZA ODOBRAVANJE IZMJENA PROTOKOLA KOJE TREBA DONIJETI ZAJEDNIČKI ODBOR
            Kada se od Zajedničkog odbora traži donošenje izmjena Protokola u skladu s njegovim člancima 8. i 10., Komisija je ovlaštena odobriti predložene izmjene u ime Unije, podložno sljedećim uvjetima:

                        1.

                        Komisija osigurava da odobravanje u ime Unije:

                                    (a)

                                    bude u skladu s ciljevima zajedničke ribarstvene politike;

                                    (b)

                                    bude u skladu s relevantnim pravilima koja su donijele regionalne organizacije za upravljanje ribarstvom i da se njime uzima u obzir zajedničko upravljanje koje provode obalne države;

                                    (c)

                                    uzima u obzir najnovije statističke i biološke informacije te sve ostale bitne informacije koje se dostavljaju Komisiji.

                        2.

                        Prije nego što predložene izmjene odobri u ime Unije, Komisija ih podnosi Vijeću dovoljno vremena prije dotičnog sastanka Zajedničkog odbora.

                        3.

                        Vijeće ocjenjuje usklađenost predloženih izmjena s kriterijima utvrđenima u točki 1. ovog Priloga.

                        4.

                        Osim ako se predloženim izmjenama suprotstavi određeni broj država članica koji čini blokirajuću manjinu u Vijeću, u skladu s člankom 16. stavkom 4. Ugovora o Europskoj uniji, Komisija ih odobrava u ime Unije. Ako postoji blokirajuća manjina, Komisija odbija predložene izmjene u ime Unije.

                        5.

                        Ako na idućim sastancima Zajedničkog odbora, uključujući sastanke na terenu, nije moguće postići dogovor, pitanje se ponovno podnosi Vijeću, u skladu s postupkom utvrđenim u točkama od 2. do 4., kako bi se stajalištem Unije uzeli u obzir novi elementi.

                        6.

                        Komisija je pozvana da pravodobno poduzme sve mjere potrebne kako bi se osiguralo daljnje postupanje po odluci Zajedničkog odbora, uključujući, prema potrebi, objavu relevantne odluke u Službenom listu Europske unije i podnošenje svih prijedloga potrebnih za provedbu te odluke.

                        7.

                        Za pitanja koja se ne odnose na izmjene Protokola u skladu s njegovim člancima 8. i 10. stajalište koje Unija treba zauzeti u okviru Zajedničkog odbora utvrđuje se u skladu s Ugovorima i ustaljenom praksom.


title: Odluka Vijeća (EU) 2020/1787 od 23. studenoga 2020. o stajalištu koje treba zauzeti u ime Europske unije u okviru Odbora veleposlanika AKP-EU u pogledu izmjene Odluke br. 3/2019 Odbora veleposlanika AKP-EU o donošenju prijelaznih mjera na temelju članka 95. stavka 4. Sporazuma o partnerstvu AKP-EU

text:
                  1.12.2020

                  HR

                  Službeni list Europske unije

                  L 403/8

         ODLUKA VIJEĆA (EU) 2020/1787
         od 23. studenoga 2020.
         o stajalištu koje treba zauzeti u ime Europske unije u okviru Odbora veleposlanika AKP-EU u pogledu izmjene Odluke br. 3/2019 Odbora veleposlanika AKP-EU o donošenju prijelaznih mjera na temelju članka 95. stavka 4. Sporazuma o partnerstvu AKP-EU
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane (1) („Sporazum o partnerstvu AKP-EU”) potpisan je u Cotonouu 23. lipnja 2000. i stupio je na snagu 1. travnja 2003. U skladu s Odlukom br. 3/2019 Odbora veleposlanika AKP-EU (2) („odluka o prijelaznim mjerama”) Sporazum o partnerstvu AKP-EU primjenjuje se do 31. prosinca 2020.

                     (2)

                     U skladu s člankom 95. stavkom 4. prvim podstavkom Sporazuma o partnerstvu AKP-EU pregovori o novom sporazumu o partnerstvu AKP-EU („novi sporazum”) započeli su u rujnu 2018. S obzirom na to da se novi sporazum neće moći početi primjenjivati do 31. prosinca 2020., odnosno datuma isteka trenutačnog pravnog okvira zbog, među ostalim, kašnjenja uzrokovanih pandemijom bolesti COVID-19., potrebno je izmijeniti odluku o prijelaznim mjerama kako bi se dodatno produljila primjena odredaba Sporazuma o partnerstvu AKP-EU do 30. studenoga 2021.

                     (3)

                     Člankom 95. stavkom 4. drugim podstavkom Sporazuma o partnerstvu AKP-EU predviđeno je da Vijeće ministara AKP-EU donosi sve prijelazne mjere koje su potrebne dok novi sporazum ne stupi na snagu.

                     (4)

                     Na temelju članka 15. stavka 4. Sporazuma o partnerstvu AKP-EU Vijeće ministara AKP-EU 23. svibnja 2019. delegiralo je ovlasti za donošenje prijelaznih mjera Odboru veleposlanika AKP-EU (3). Odbor veleposlanika AKP-EU stoga je ovlašten izmijeniti prijelazne mjere na temelju članka 95. stavka 4. Sporazuma o partnerstvu AKP-EU.

                     (5)

                     Primjereno je utvrditi stajalište koje treba zauzeti u ime Unije u okviru Odbora veleposlanika AKP-EU jer je predviđeni akt obvezujući za Uniju.

                     (6)

                     Odredbe Sporazuma o partnerstvu AKP-EU nastavit će se primjenjivati s ciljem održavanja kontinuiteta u odnosima između Unije i njezinih država članica, s jedne strane, i država AKP-a, s druge strane. U skladu s time izmijenjene prijelazne mjere nisu namijenjene za unošenje izmjena u Sporazum o partnerstvu AKP-EU, kako je predviđeno u njegovu članku 95. stavku 3.,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Odbora veleposlanika AKP-EU, na temelju članka 95. stavka 4. Sporazuma o partnerstvu AKP-EU, jest da se izmijeni Odluka br. 3/2019 Odbora veleposlanika AKP-EU kako bi se produljila primjena odredaba Sporazuma o partnerstvu AKP-EU do 30. studenoga 2021. ili do stupanja na snagu novog Sporazuma ili do početka privremene primjene novog sporazuma između Unije i država AKP-a, ovisno o tome što nastupi ranije.
            Odredbe Sporazuma o partnerstvu AKP-EU primjenjuju se u skladu sa svrhom i ciljem njegova članka 95. stavka 4.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 23. studenoga 2020.

                  Za Vijeće

                  Predsjednik

               M. ROTH

            (1)  SL L 317, 15.12.2000., str. 3. Sporazum o partnerstvu između AKP-a i EU-a izmijenjen je Sporazumom potpisanim u Luxembourgu 25. lipnja 2005. (SL L 209, 11.8.2005., str. 27.) i Sporazumom potpisanim u Ouagadougouu 22. lipnja 2010. (SL L 287, 4.11.2010., str. 3.).

            (2)  Odluka br. 3/2019 Odbora veleposlanika AKP-a i EU-a od 17. prosinca 2019. o donošenju prijelaznih mjera u skladu s člankom 95. stavkom 4. Sporazuma o partnerstvu između AKP-a i EU-a (SL L 1, 3.1.2020., str. 3.).

            (3)  Odluka br. 1/2019 Vijeća ministara AKP-EU od 23. svibnja 2019. o delegiranju Odboru veleposlanika AKP-EU ovlasti za odluku o donošenju prijelaznih mjera na temelju članka 95. stavka 4. Sporazuma o partnerstvu AKP-EU (SL L 146, 5.6.2019., str. 114.).